આગ લાગે અને કુવો ખોદવા નિકળી પડે તે કહેવત મુજબ આ કામગીરી જીયુડીસી અને પાલીકા વિભાગ ચોમાસાના આગમન સમયે કરી રહયુ છે. આવી રીતે ખોદાયેલા રસ્તાઓ પર થીંગડા મારી મુકી દેવાતા હોવાથી લોકોની હાડમારીમાં વધારો થાય છે. ધૂળ-માટીના ઢગલા પણ વ્યવસ્થિત સાફ ન કરાતા તેમજ દોડતા વાહનોના કારણે ધૂળની ડમરીઓ સતત ઉડતી રહેતી હોવાથી લોકોના આરોગ્ય જોખમાય છે. ઉપરાંત ઉબડ-ખાબડ મગરની પીઠ જેવા બની ગયેલા રસ્તાઓના લીધે વાહનચાલકોને મુશ્કેલીનો સામનો કરવો પડી રહેલ છે. હકકીતે રસ્તાઓ ખોદાય એટલે નિયમોનુસાર સમયમર્યાદામાં ફરી પવર કે સીસી રોડ બનાવી પરિસ્થિતિ યથાવત કરી આપવાના હોય છે અને તેના પૈસા પણ ખોદનાર પાસેથી લેવાતા હોય છે. ત્યારે સવાલ એ થાય છે કે, રીપેરીંગ કરવામાં ખાસો સમય કેમ લાગે છે?